1. pielikums

informatīvajam ziņojumam par

vadlīnijām būvniecības izmaksu indeksācijai

**CSP aprēķinātie izmaksu indeksi būvniecībā**

|  |  |  |  |  |  |
| --- | --- | --- | --- | --- | --- |
| **Nosaukums** | **Definīcija un mērķis** | **Metodika** | **Datu avots** | **Periodiskums** | **Piezīmes** |
| Būvizmaksu indekss (BII)  | Raksturo būvdarbu izmaksu pārmaiņas noteiktā laika periodā. Indeksa mērķis- nodrošināt piemērotu deflatoru būvdarbu vērtības pārrēķiniem salīdzināmās cenās. | Aprēķinos izmanto unificēto būvmodeļu metodi, kur katrs modelis satur noteiktus būvmateriālu, darbaspēka un celtniecības tehnikas izlietojuma apjomus. Nepieciešamo resursu vidējās cenas aprēķina kā vidējos svērtos aritmētiskos lielumus, par svariem izmantojot pašu spēkiem izpildīto būvdarbu apjomu iepriekšējā gadā, t.i., respondentu sniegtās cenas tiek svērtas ar attiecīgā uzņēmuma darbu apjomu.  | Statistikas pārskati. Cenu informācijai-pārskats 1-bc; no 2012.gada- arī rūpniecības ražošanas un importētāju sniegtās cenas (pārskati 1-rc un 1-ic); svariem- pašu spēkiem veikto būvdarbu apjoms *t-1 gadā* (pārskats 1- būvniecība*)*. Pavisam mēneša indeksa aprēķiniem izmanto vairāk kā *3000* cenu; 2012.gada izlasē iekļauti 234 uzņēmumi (no tiem 33 tirdzniecības uzņēmumi).  | Mēnesis; datus publicē 19.darba dienā pēc pārskata mēneša. | BII ir ielaides cenu indekss, kas atspoguļo tikai galveno ražošanas izmaksu attīstību.Virsizmaksas (administrācijas uzturēšana, peļņas izmaiņas, amortizācija), zemes cena, arhitekta honorārs u.c., nav būvizmaksu indeksa sastāvdaļa. Būvuzņēmumus-respondentus izvēlas ar mērķa atlases palīdzību. Pēc iespējas tiek pārstāvēti dažādi Latvijas reģioni, dažādas specializācijas uzņēmumi, kam lielāka jauda – pašu spēkiem veiktais būvdarbu apjoms. Tirdzniecības uzņēmumu atlases kritērijs ir to apgrozījuma lielums un specializācija. Mašīnu un mehānismu ekspluatācijas un uzturēšanas izmaksas tiek prasītas par vienu mašīnstundu. Uzņēmumi, kas mašīnas un mehānismus nomā, uzrāda vidējo nomas maksu par vienu mašīnstundu. |

**BII detalizācija**

* Galvenie resursi:

|  |  |  |  |  |  |
| --- | --- | --- | --- | --- | --- |
| **Nosaukums** | **Definīcija un mērķis** | **Metodika** | **Datu avots** | **Periodiskums** | **Piezīmes** |
|

|  |
| --- |
| 1. Būvmateriāli
 |

 |  |  | Cenu informācijai-pārskats 1-bc, no 2012.gada: arī 1-rc un 1-ic, pavisam 83 pozīcijas.  |  |  |
| 1. Strādnieku darba samaksa
 |  |  | Pārskats 1-bc (vidējā strādnieku darba samaksa uzņēmumā; no 2012.gada – atsevišķi par 10 galvenajām profesijām). |  |  |
| 1. Izmaksas mašīnu un mehānismu uzturēšanai un ekspluatācijai
 |  |  | Pārskats 1-bc, aptver 13 pozīcijas |  |  |

* Būvmodeļu grupas:

|  |  |  |  |  |  |
| --- | --- | --- | --- | --- | --- |
| **Nosaukums** | **Definīcija un mērķis** | **Metodika** | **Datu avots** | **Periodiskums** | **Piezīmes** |
|

|  |
| --- |
| 1. Daudzdzīvokļu dzīvojamās ēkas
 |
| 1. Ģimenes mājas
 |
| 1. Viesnīcas
 |
| 1. Biroji
 |
| 1. Rūpniecības, lauksaimniecības un tirdzniecības ēkas
 |
| 1. Izglītības, veselības aprūpes un sporta ēkas
 |
| 1. Transporta objekti (tilts, ceļš)
 |
| 1. Pazemes maģistrālie cauruļvadi
 |

 |  | Valstī populārākajiem bûvniecības veidiem ir izveidoti raksturīgi, reprezentatīvi būvobjektu projekti (modeļi), ko sagatavojuši profesionāli tāmētāji. Pašreiz unificēto modeļu sistēma aptver 16 būvmodeļus, kas sagrupēti astoņās grupās. BII un modeļu svari ir publicēti CSP datu bāzēs. |  |  |  |
| Būvizmaksu indekss par jaunu dzīvojamo māju būvniecību atbilstoši ES īstermiņa statistikas regulas Nr. 1165/98 prasībām | Mērķis - atspoguļot izmaksu dinamiku, kas rodas uzņēmējam būvniecības procesā. Uz Eurostat sūta 3 datu sērijas: 1.Būvizmaksas; 2.Materiālu izmaksas; 3. Darbaspēka izmaksas. | Atšķirībā no BII, kur aprēķinos izmanto būvniecībā nodarbināto strādnieku bruto darba samaksu, ES regula nosaka izmantot visu nodarbināto darbaspēka izmaksas (BII izlasē iekļautajos būvuzņēmumos). | Svariem izmanto dzīvojamo māju būvmodeļu struktūru.  | Ceturksnis. Datus nosūta uz Eurostat 69.dienā pēc pārskata perioda beigām. | Aptver tikai jaunu dzīvojamo māju būvniecību (Būvju klasifikācijas 111 un 112 grupa) |

|  |  |  |  |  |  |
| --- | --- | --- | --- | --- | --- |
| **Nosaukums** | **Definīcija un mērķis** | **Metodika** | **Datu avots** | **Periodiskums** | **Piezīmes** |
| Darbaspēka izmaksu indeksi pa darbības veidiem (*Būvniecība – F* *nozare*) | Parāda darba devēja vienas stundas izmaksu izmaiņas, nodarbinot darbaspēku ar darba laika uzskaiti. | Darbaspēka izmaksas satur atlīdzību par padarīto darbu gan naudā (tiešā darba samaksa), gan preču un pakalpojumu veidā (darba samaksa natūrā); darba devēja obligātos un brīvprātīgos sociālās apdrošināšanas maksājumus darbinieku labā; darba devēja tiešos sociālos maksājumus darbiniekiem, kā arī citas izmaksas, kas rodas, nodarbinot darbaspēku. Aprēķinos no darbaspēka izmaksām tiek atņemtas darba samaksas subsīdijas. Lai aprēķinātu vidējās darbaspēka izmaksas stundā, tiek summēti visi darba devēja izdevumi, kas radušies gada laikā, nodarbinot darbiniekus, un dalīti ar visu darbinieku gadā faktiski nostrādāto stundu summu. | Informācija tiek iegūta no statistikas pārskata 2-darbs (reizi ceturksnī). Apsekoti tiek visi ekonomiski aktīvie komersanti, budžeta iestādes, nodibinājumi, biedrības un fondi. 2011.gadā katru ceturksni apsekoja ap 540 būvuzņēmumu. Dati par privātā sektora komersantiem, nodibinājumiem, biedrībām un fondiem ar nodarbināto skaitu no 1 līdz 6 tiek iegūti tikai no administratīviem datu avotiem, lietojot CSP aprēķinus. | Ceturksnis.Rezultāti ir pieejami 60.dienā pēc pārskata perioda beigām.  | Datus par gadu iegūst, summējot gada laikā reizi ceturksnī saņemto informāciju. No izlasē iekļautajiem respondentiem  iegūtā informācija tiek vispārināta, izmantojot katrai izlases vienībai piešķirtos svarus. Informācija tiek apkopota pēc respondenta galvenā darbības veida. |

**Tiesiskais ietvars**

Nacionālā līmenī:

1. Valsts statistikas likums.
2. Ministru kabineta sēdes 2007. gada 14. augusta protokols Nr. 45, 21.§ “Par Eiropas Savienības finanšu resursu (struktūrfondu un Kohēzijas fonda) apguvi”. Šis dokuments BII aprēķiniem noteica mēneša regularitāti.
3. Valsts statistiskās informācijas programma 2011. gadam.

ES līmenī:

1. Eiropas Parlamenta un Padomes 2009. gada 11. marta Regula (EK) Nr. 223/2009 par Eiropas statistiku.
2. Padomes 1996. gada 25. jūnija Regula (EK) Nr. 2223/96 par Eiropas nacionālo un reģionālo kontu sistēmu Kopienā.
3. Padomes 1998.gada 19.maija Regula (EK) Nr. 1165/98 par īstermiņa statistiku.
4. Komisijas 2006. gada 28. septembra Regula (EK) Nr. 1503/2006 ar ko īsteno un groza Padomes Regulu (EK) Nr. 1165/98 par īstermiņa statistiku attiecībā uz mainīgo lielumu definīcijām, mainīgo lielumu sarakstu un datu apkopošanas biežumu.

Ekonomikas ministrs D.Pavļuts

Vīza: Valsts sekretārs J.Pūce

02.02.2012

Ušpelis
67013164, Janis.Uspelis@em.gov.lv